wannaphong/clean_thaiwikipedia huggingface dataset:
# เอนูมาเอลิช
เอนูมาเอลิช (อักษรรูปลิ่มแอกแคด: ,) เป็นมหากาพย์ที่เล่าถึงการกำเนิดจักรวาลของบาบิโลเนีย ถูกค้นพบในสภาพชิ้นส่วนโดยออสเตน เฮนรี เลอาร์ด นักโบราณคดีชาวอังกฤษจากซากหอสมุดอาชูร์บานิพัลที่เมืองนิเนเวห์ (เมืองโมซูล ประเทศอิรักปัจจุบัน) ในปี ค.ศ. 1849 ต่อมาจอร์จ สมิธ นักอัสซีเรียวิทยาชาวอังกฤษแปลและตีพิมพ์ในปี ค.ศ. 1876 คำว่า "เอนูมาเอลิช" เป็นวลีเปิดเรื่องหมายถึง "เมื่อบนสวรรค์..."

เอนูมาเอลิช มีเนื้อหาประมาณ 1 พันบาท บันทึกเป็นภาษาแอกแคดบนแผ่นดินเหนียว 7 แผ่น แต่ละแผ่นมีเนื้อหาระหว่าง 115–170 บาท จารด้วยอักษรรูปลิ่มซูเมอร์-แอกแคด ลักษณะไม่มีคำคล้องจองและฉันทลักษณ์ แต่เป็นสัมผัสคู่ที่อยู่ในบรรทัดเดียวกันและบางครั้งเป็นบทสี่บาท แม้ว่าจารึกแผ่นที่ 5 ส่วนใหญ่จะยังสูญหาย แต่นักวิชาการสามารถปะติดปะต่อเรื่องราวจน เอนูมาเอลิช มีเนื้อหาเกือบสมบูรณ์ มหากาพย์นี้เป็นหนึ่งในแหล่งข้อมูลสำคัญที่เปิดเผยโลกทัศน์ของบาบิโลเนีย จารึกทั้ง 7 แผ่นบรรยายถึงการกำเนิดเทพเจ้า สงครามระหว่างเทพที่จบลงด้วยชัยชนะของมาร์ดุก การก่อเกิดของจักรวาลและโลก การสร้างมนุษย์เพื่อรับใช้เหล่าทวยเทพและบทสรรเสริญมาร์ดุกขนาดยาว ยังไม่ทราบจุดประสงค์เดิมของ เอนูมาเอลิช แต่พบฉบับที่ใช้ในเทศกาลอะกิตูสมัยซิลูซิด มหากาพย์นี้ยังใช้ในการสร้างความชอบธรรมหรืออำนาจสูงสุดของบาบิโลเนียเหนือเมโสโปเตเมียทั้งหมด เอนูมาเอลิช ฉบับหลังมีการเปลี่ยนมาร์ดุกเป็นอัชชูร์ เทพเจ้าหลักของอัสซีเรีย

พบ เอนูมาเอลิช หลายฉบับจากบาบิโลนและอัสซีเรีย ฉบับที่พบที่หอสมุดอาชูร์บานิพัลมาจากสมัยศตวรรษที่ 7 ก่อนคริสตกาล แต่องค์ประกอบเรื่องอาจย้อนไปไกลถึงสหัสวรรษที่ 2 ก่อนคริสตกาลหรือรัชสมัยพระเจ้าฮัมมูราบีแห่งจักรวรรดิบาบิโลเนียเก่า (1900–1600 ปีก่อนคริสตกาล) ภาพประกอบจากเนื้อหาบางส่วนของ เอนูมาเอลิช มีอายุอย่างน้อยในยุคแคสไซต์ (ประมาณศตวรรษที่ 16–12 ก่อนคริสตกาล)
# วันนั้น วันไหน หัวใจบรรเลง
วันนั้น วันไหน หัวใจบรรเลง  เป็นภาพยนตร์ญี่ปุ่นแนวนาฏกรรมวีรคติในปี พ.ศ. 2565 อิงจากมังงะในปี พ.ศ. 2532 เรื่อง วันนั้น...วันไหน หัวใจจะเป็นสีชมพู ที่แต่งเรื่องและวาดภาพโดยอาโออิ ฮีรางิ ภาพยนตร์กำกับและเขียนบทโดย ยูอิจิโร ฮิรากาวะ จัดจำหน่ายร่วมโดย โซนี่พิคเจอร์สเอ็นเตอร์เทนเมนต์ และโชจิกุ นำแสดงโดย นานะ เซโนะ และโทริ มัตสึซากะ ภาพยนตร์ออกฉายในประเทศญี่ปุ่นเมื่อวันที่ 14 ตุลาคม พ.ศ. 2565 ออกฉายในประเทศไทยเมื่อวันที่ 8 ธันวาคม พ.ศ. 2565 

ภาพยนตร์มีเนื้อเรื่องหลังจากเนื้อเรื่องในมังงะต้นฉบับ 10 ปี (เช่นเดียวกับภาพยนตร์อนิเมะดัดแปลงในปี พ.ศ. 2538) และนับเป็นภาพยนตร์คนแสดงเรื่องแรกที่ดัดแปลงจากมังงะเรื่องนี้

 เนื้อเรื่อง 
ชิซึคุวัย 24 ปี ทิ้งความฝันในการเป็นนักเขียนนิยาย แต่ยังขยันทำงานที่บริษัทสำนักพิมพ์หนังสือเด็กในฐานะบรรณาธิการ อีกด้านหนึ่ง เซอิจิยังคงเดินตามความฝันของเขาในต่างประเทศ แม้ว่าระยะห่างระหว่างเขากับชิซึคุจะเพิ่มมากขึ้นก็ตาม

 นักแสดง 
 นานะ เซโนะ รับบทเป็น ซึกิชิมะ ชิซึคุ
 รูนะ ยาซูฮาระ รับบทเป็น ชิซึคุวัยเด็ก
 โทริ มัตสึซากะ รับบทเป็น อามาซาวะ เซอิจิ
 สึบาซะ นากางาวะ รับบทเป็น เซอิจิวัยเด็ก
 ริโอะ อูจิดะ รับบทเป็น ฮาราดะ ยูโกะ
 ซาระ ซูมิโตโมะ รับบทเป็น ยูโกะวัยเด็ก
 ยูกิ ยามาดะ  แสดงเป็น ซึงิมูระ ทัตสึยะ 
 โทวะ อารากิ พากย์เป็น ทัตสึยะวัยเด็ก

 การผลิต 
ในเดือนมกราคม พ.ศ. 2563 มีการประกาศว่าภาพยนตร์คนแสดงดัดแปลงจากมังงะเรื่อง วันนั้น...วันไหน หัวใจจะเป็นสีชมพู ที่แต่งเรื่องและวาดภาพโดยอาโออิ ฮีรางิ กำลังอยู่ในระหว่างการสร้าง ยูอิจิโร ฮิรากาวะเป็นผู้กำกับภาพยนตร์ โซนี่พิคเจอร์สเอ็นเตอร์เทนเมนต์และโชจิกุร่วมอำนวยการสร้างและจัดจำหน่าย นานะ เซโนะและโทริ มัตสึซากะ รับบทแสดงเป็นซึกิชิมะ ชิซึคุ และ อามาซาวะ เซอิจิตามลำดับ ภาพยนตร์เรื่องนี้ได้รับแรงบันดาลใจจากภาพยนตร์อนิเมะดัดแปลงในปี พ.ศ. 2538 ที่ผลิตโดยสตูดิโอจิบลิ อาโออิ ฮีรางินักเขียนการ์ตูนเจ้าของผลงานมังงะต้นฉบับแสดงความรู้สึกขอบคุณและตื่นเต้นที่มีต่อภาพยนตร์คนแสดง ในเดือนมิถุนายน พ.ศ. 2565 ยูกิ ยามาดะ และ ริโอะ อูจิดะ ได้รับเลือกให้มารับบทเป็นซึงิมูระ ทัตสึยะ และฮาราดะ ยูโกะ ตามลำดับ ในขณะที่โทวะ อารากิ และ ซาระ ซูมิโตโมะ ได้มารับบทเป็นทั้งสองตัวละครในวัยเด็ก 

อัง วาตานาเบะ เป็นผู้แต่งเพลงประกอบภาพยนตร์ชื่อเพลงว่า "สึบาซะ โอะ คูดาไซ" 

 การฉาย 
ภาพยนตร์เดิมมีกำหนดฉายในวันที่ 18 กันยายน พ.ศ. 2563 แต่เลื่อนออกไปเป็นวันที่ 14 ตุลาคม พ.ศ. 2565 เนื่องจากการระบาดทั่วของโควิด-19 

ภาพยนตร์ออกฉายในประเทศไทยเมื่อวันที่ 8 ธันวาคม พ.ศ. 2565

 การตอบรับ 
 บ็อกซ์ออฟฟิศ 
ภาพยนตร์เรื่องนี้เปิดตัวที่อันดับ 4 จาก 10 อันดับแรกของบ็อกซ์ออฟฟิศญี่ปุ่นในช่วงสุดสัปดาห์เปิดตัว
# ซน กี-จ็อง
ซน กี-จ็อง (, ; ; 29 สิงหาคม ค.ศ. 1912 – 15 พฤศจิกายน ค.ศ. 2002) เป็นนักกีฬาโอลิมปิกและนักวิ่งทางไกล เขาเป็นชาวเกาหลีชาติพันธุ์ที่ได้รับเหรียญในกีฬาโอลิมปิกฤดูร้อนคนแรก โดยได้รับเหรียญทองในกีฬามาราธอนที่โอลิมปิกฤดูร้อน 1936 เขาเป็นชาวเกาหลี แต่ต้องแข่งขันในฐานะผู้แทนประเทศญี่ปุ่น เพราะ ณ ขณะนั้น ประเทศเกาหลีตกอยู่ภายใต้อาณานิคมของญี่ปุ่นSon Gi-Jeong. www.sports-reference.com โดยใช้ชื่อญี่ปุ่น คิเต ซง ซนตั้งสถิติการแข่งขันมาราธอนโอลิมปิกใหม่ที่เวลา 2 ชั่วโมง 29 นาที 19.2 วินาที 

เขาได้รับหมวกคอรินเทียนที่สร้างขึ้นเมื่อ 8 ปีก่อนคริสต์ศตวรรษ จากการชนะการแข่งขันมาราธอน อย่างไรก็ตาม คณะกรรมการโอลิมปิกสากลเชื่อว่า การมอบรางวัลอันทรงคุณค่าแก่เขาอาจละเมิดกฎนักกีฬาสมัครเล่น หมวกคอรินเทียนถูกวางไว้ที่พิพิธภัณฑ์รัฐเบอร์ลินเป็นระยะเวลา 50 ปี จากนั้นจึงส่งมอบแก่ซนใน ค.ศ. 1986Marathon Winner in '36 Berlin Games Will Be Given Prize—50 Years Late. Reuters. August 10, 1986 ซนบริจาคหมวกให้พิพิธภัณฑ์แห่งชาติเกาหลีซึ่งเป็นสมบัติแห่งชาติลำดับที่ 904 และสมบัติแห่งชาติเกาหลีจากตะวันตกเพียงหนึ่งเดียว ในการแข่งขันมาราธอน ซน กี-จ็อง ค.ศ. 2006 มีแผนที่จะมอบหมวกจำลองเป็นรางวัลแก่ผู้ชนะ แต่พวกเขาได้รับโอกาสเพียงแค่สวมมันเท่านั้น

thumb|left|upright|หมวกคอรินเทียนที่มอบให้แก่ ซน กี-จ็อง จัดแสดงที่พิพิธภัณฑ์แห่งชาติเกาหลี
ซนใช้ชีวิตที่เหลือจากอาชีพของเขาที่ประเทศเกาหลีใต้โดยฝึกสอนนักวิ่งที่มีชื่อเสียงอย่าง ซู ยุน-บ็อก ผู้ชนะการแข่งขันบอสตันมาราธอน ค.ศ. 1947 ฮัม กี-ย็อง ผู้ชนะการแข่งขันเดียวกันใน ค.ศ. 1950 และ ฮวัง ย็อง-โจ ผู้ชนะเหรียญทองการแข่งขันมาราธอนโอลิมปิกฤดูร้อน 1992 ซึ่งซนเดินทางไปถึงบาร์เซโลนาเพื่อเข้าชมการแข่งขันของเขา ต่อมาซนเป็นประธานคณะกรรมการโอลิมปิกและกีฬาเกาหลี ที่โอลิมปิกฤดูร้อน 1988 ในกรุงโซล เขาได้รับเกียรติให้ถือเพลิงโอลิมปิกในสนามกีฬาระหว่างพิธีเปิดงาน

ซนเสียชีวิตเมื่อวันที่ 15 พฤศจิกายน ค.ศ. 2022 ด้วยอายุ 90 ปี จากปอดบวม ร่างของเขาฝังอยู่ที่สุสานแห่งชาติแทจ็อง สวนสาธารณะรำลึก ซน กี-จ็อง ถูกสร้างขึ้นในโซลเพื่อให้เกียรติแก่เขา หลังการเสียชีวิต เขาได้รับเหรียญราชอิสริยาภรณ์กีฬาชั้นประถมาภรณ์ (Grand Cordon)
# โรงพยาบาลเด็กอังกอร์
โรงพยาบาลเด็กอังกอร์ (อักษรย่อ: AHC) เป็นโรงพยาบาลและองค์การบริการสุขภาพกุมารเวชศาสตร์อิสระที่ไม่แสวงหากำไร ตั้งอยู่ในเสียมราฐ ประเทศกัมพูชา ซึ่งโรงพยาบาลเด็กอังกอร์ก่อตั้งขึ้นใน ค.ศ. 1999 ผ่านความพยายามของเค็นโระ อิซุ ผู้เป็นช่างภาพชาวญี่ปุ่น พันธกิจของโรงพยาบาลเด็กอังกอร์คือการปรับปรุงการดูแลสุขภาพของเด็กในกัมพูชาโดยการสร้างแบบจำลองที่ยั่งยืนของสถาบันสุขภาพ โดยความร่วมมือกับรัฐบาลกัมพูชา

 บริการ 
ตั้งแต่ ค.ศ. 1999 โรงพยาบาลเด็กอังกอร์ได้ให้การรักษาพยาบาลแก่เด็กและครอบครัวชาวกัมพูชามากกว่า 1.5 ล้านคน ครั้นใน ค.ศ. 2005 โรงพยาบาลเด็กอังกอร์ได้รับการยอมรับว่าเป็นหนึ่งในโรงพยาบาลสอนกุมารเวชศาสตร์ไม่กี่แห่งในประเทศกัมพูชาโดยกระทรวงสุขภาพกัมพูชา

โรงพยาบาลเด็กอังกอร์ให้บริการดูแลผู้ป่วยในและผู้ป่วยนอก, บริการผ่าตัด, ห้องฉุกเฉิน, ทันตกรรม และการรักษาด้วยยาต้านรีโทรไวรัส โรงพยาบาลยังมีหน่วยทารกแรกเกิด, คลินิกตา, เภสัชกรรม, บริการกายภาพบำบัดและรังสีวิทยา, ห้องปฏิบัติการทางการแพทย์ ตลอดจนโครงการสังคมสงเคราะห์ กระทั่งใน ค.ศ. 2010 โรงพยาบาลเด็กอังกอร์ได้จัดตั้งคลินิกดาวเทียมในเครือขึ้นที่โรงพยาบาลรับผู้ป่วยส่งต่อสุดนิคมซึ่งดำเนินการโดยรัฐบาล ห่างจากเสียมราฐประมาณ 35 กม. ทั้งนี้ คลินิกดาวเทียมของโรงพยาบาลเด็กอังกอร์ให้บริการดูแลสุขภาพเด็กและทารกแรกเกิดอย่างมีคุณภาพแก่ชาวกัมพูชาที่อาศัยอยู่ในพื้นที่ชนบท และมีบริการรถพยาบาลรับส่งเพื่อนำผู้ป่วยที่ต้องการการดูแลอย่างจริงจังมายังโรงพยาบาลเด็กอังกอร์ในเมืองเสียมราฐ

นอกจากบริการสุขภาพแล้ว โรงพยาบาลเด็กอังกอร์ยังให้การศึกษากุมารเวชศาสตร์เฉพาะทางแก่นักศึกษาแพทย์, นักศึกษาพยาบาล และเจ้าหน้าที่สาธารณสุขจากศูนย์สุขภาพของกัมพูชา ตลอดจนโรงพยาบาลระดับประเทศและระดับจังหวัด ส่วนโครงการกุมารแพทย์ประจำบ้านระยะเวลา 3 ปีของโรงพยาบาลเด็กอังกอร์ได้เตรียมแพทย์ในอนาคตของกัมพูชาให้ปฏิบัติงานด้านการดูแลเด็กอย่างปลอดภัย, มีจริยธรรม และมีความสามารถ นอกจากนี้ โรงพยาบาลเด็กอังกอร์ยังจัดช่วงการประชุมการศึกษาด้านการพยาบาลและการแพทย์อย่างต่อเนื่องสำหรับทั้งโรงพยาบาลเด็กอังกอร์ รวมทั้งเจ้าหน้าที่ของรัฐ

 แผนกปฏิบัติการและการมีส่วนร่วมด้านสุขภาพชุมชน 
ใน ค.ศ. 2001 โรงพยาบาลเด็กอังกอร์ได้จัดตั้งแผนกปฏิบัติการและการมีส่วนร่วมด้านสุขภาพชุมชน (CHAED) แผนกดังกล่าวประกอบด้วยสองหน่วยงาน ได้แก่: โครงการเสริมสร้างความเข้มแข็งของระบบสุขภาพ (HSSP) และโครงการสร้างขีดความสามารถและสุขศึกษา (CBHEP) โดยโครงการเสริมสร้างความเข้มแข็งของระบบสุขภาพเป็นโครงการต่อเนื่องที่ร่วมมือกับกระทรวงสุขภาพกัมพูชา, สภาแพทย์ และสภาพยาบาลกัมพูชา เป้าหมายคือการพัฒนาและนำนโยบายด้านการดูแลสุขภาพของประเทศไปปฏิบัติ เช่น แนวการปฏิบัติการวิจัยทางคลินิกของแพทย์และจรรยาบรรณทางการพยาบาล ส่วนโครงการสร้างขีดความสามารถและสุขศึกษาประกอบด้วยกิจกรรมเสริมสี่กิจกรรมที่ทำงานภายในชุมชนเพื่อให้การฝึกอบรมด้านสุขภาพและการปฐมพยาบาล, ส่งเสริมการป้องกันโรคและการปฏิบัติด้านสุขภาพที่ดี ตลอดจนเพิ่มความรู้ด้านสุขภาพ
# Calobatella
Calobatella เป็นสกุลของแมลงวันที่อยู่ในวงศ์ Micropezidae

สปีชีส์ในสกุลนี้พบในยุโรป

สปีชีส์ในสกุลนี้ ได้แก่:

Calobatella longiceps 
Calobatella mammillata 
Calobatella nigrolamellata 
Calobatella petronella 
Calobatella rufithorax 
Calobatella uchidana
# เฆาะดามิส
เฆาะดามิส (เบอร์เบอร์: ʕadémis; ;) เป็นเมืองโอเอซิสของชนเบอร์เบอร์ในอำเภอนาลูต ภูมิภาคตริโปลิเตเนีย ทางตะวันตกเฉียงเหนือของประเทศลิเบีย

เฆาะดามิมีฉายาว่า 'ไข่มุกแห่งทะเลทราย' ที่อยู่ในโอเอซิส ถือเป็นหนึ่งในเมืองก่อนสะฮาราที่เก่าแก่ที่สุดและเป็นตัวอย่างสำคัญของที่อยู่อาศัยแบบดั้งเดิม สถาปัตยกรรมที่อยู่อาศัยแบ่งพื้นที่การใช้งานตามแนวตั้ง: ชั้นล่างใช้เก็บเสบียง ชั้นถัดมาสำหรับครอบครัว โดยตรอกซอกซอยที่ยื่นออกมาสร้างสิ่งที่เกือบเป็นเครือข่ายทางเดินใต้ดิน และชั้นบนเป็นระเบียงเปิดโล่งสำหรับผู้หญิง

ภูมิอากาศ
# Aphractia
Aphractia เป็นสกุลของแมลงวันที่อยู่ในวงศ์ Asilidae

สปีชีส์ในสกุลนี้ ได้แก่:
Aphractia longicornis (Hermann, 1912)
Aphractia rubida (Hermann, 1912)
Aphractia vivax (Hermann, 1912)
# Ancylorhynchus
Ancylorhynchus เป็นสกุลของแมลงวันที่อยู่ในวงศ์ Asilidae

สปีชีส์ในสกุลนี้พบในทวีปแอฟริกา

สปีชีส์ในสกุล ได้แก่:

Ancylorhynchus argyroaster 
Ancylorhynchus bicolor 
Ancylorhynchus braunsi
# Anarmostus
Anarmostus เป็นสกุลของแมลงวันที่อยู่ในวงศ์ Asilidae มีเพียงสปีชีส์เดียวคือ Anarmostus iopterus

สปีชีส์ในสกุลนี้พบในอเมริกากลางและใต้
# Chromatomyia
Chromatomyia เป็นสกุลของแมลงวันที่อยู่ในวงศ์ Agromyzidae

สกุลนี้มีการกระจายทั่วโลก

สปีชีส์ในสกุล ได้แก่:

Chromatomyia actinidiae 
Chromatomyia aizoon 
Chromatomyia alopecuri
# Epicypta
Chromatomyia เป็นสกุลของแมลงวันที่อยู่ในวงศ์ Mycetophilidae

สกุลนี้มีการกระจายทั่วโลก

สปีชีส์ในสกุล ได้แก่:

Epicypta acuminata 
Epicypta aczeli 
Epicypta aguarensis
# อำเภอฮูลูเปรัก
ฮูลูเปรัก  เป็นอำเภอในรัฐเประ ประเทศมาเลเซีย ถือเป็นอำเภอที่ใหญ่ที่สุดของรัฐ โดยทิศตะวันออกติดกับอำเภอในรัฐกลันตัน ทิศตะวันตกติดกับรัฐเกอดะฮ์ ทิศใต้ติดกับอำเภอกัวลากังซาร์ ส่วนทิศตะวันตกเฉียงใต้ติดกับอำเภอลารุต มาตัง และเซอลามา และยังมีชายแดนติดกับอำเภอเบตงของประเทศไทย เมืองหลักและเมืองใหญ่สุดของอำเภอนี้คือเกอริก

จุดสูงสุดของอำเภอตั้งอยู่ที่ยอดเขาฮูลูติติปาซาในทิวเขาตีตีวังซาที่มีความสูง 1,533 เมตร ใกล้ชายแดนไทย/มาเลเซียกับทะเลสาบเตอเมิงโกร์

เขตบริหาร
250px|thumb|แผนที่อำเภอฮูลูเปรัก
อำเภอฮูลูเปรักแบ่งออกเป็น 10 ตำบลและ 3 สภาอำเภอ ดังนี้:
 ในสภาอำเภอเปิงกาลันฮูลู
 เปิงกาลันฮูลู (กับกีลันอินตัน)
 เบอลูการ์เซอมัง 
 ในสภาอำเภอเกอริก
 เกอริก (กับกัวลารูอี)
 เบอลุม
 เกอเนอริง (กับลาวิน)
 เกอรูไน
 เตอเมิงโกร์ (กับเกาะบันดิง)
 ในสภาอำเภอเลิงกง
 เลิงกง
 ดูเรียนปีปิต (กับตาซิกราบัน)
 เตอเมอลง (กับโกตาตัมปัน)

เทศบาลลเปิงกาลันฮูลูและเลิงกงเป็นตำบลปกครองตนเอง (daerah kecil)

 ประชากร 

ข้อมูลข้างล่างนี้มาจากสำมะโน ค.ศ. 2010 ของสำนักงานสถิติมาเลเซีย
 กลุ่มชาติพันธุ์ในอำเภอฮูลูเปรัก สำมะโน ค.ศ. 2010 กลุ่มชาติพันธุ์  ประชากร  ร้อยละ บูมีปูเตอรา  77,386  86.9% จีน  8,628  9.6% อินเดีย  1,658  1.9% อื่น ๆ  1,395  1.6% รวม  89,067  100%
# อิงกิตาตุส
อิงกิตาตุส (, ,) เป็นม้าทรงโปรดของจักรพรรดิกาลิกุลา  ตามตำนาน กาลิกุลาวางแผนแต่งตั้งม้าตัวนี้เป็นกงสุล แม้ว่าข้อมูลสมัยโบราณให้ความกระจ่างว่าสิ่งนี้ไม่เคยเกิดขึ้น

ตำนาน
ซุเอโตนิอุสรายงานใน Lives of the Twelve Caesars (ค.ศ. 121) ไว้ว่า จักรพรรดิกาลิกุลาทรงวางแผนให้อิงกิตาตุสเป็นกงสุลSuetonius. De vita Caesarum, Caligula, 55: consulatum quoque traditur destinasse "it is also said that he planned to make him consul" และม้าตัวนี้จะ "เชิญ" แขกผู้มีเกียรติไปรับประทานอาหารในบ้านที่มีคนรับใช้คอยให้ความบันเทิงในงานดังกล่าว ซุเอโตนิอุสยังเขียนอีกว่าม้าตัวนี้มีคอกที่ทำจากหินอ่อน รางใส่อาหารสัตว์ที่ทำจากงาช้าง ผ้าคลุมสีม่วง และปลอกคอที่มีหินมีค่าหลายก้อน 

กัสซีอุส ดีโอ (ค.ศ. 155–235) ระบุว่าคนรับใช้เชิญม้าตัวนี้และให้อาหารมันด้วยข้าวโอ๊ตผสมเกล็ดทองCassius Dio, Roman History LIX.14. และกาลิกุลาแต่งตั้งมันเป็นนักบวชCassius Dio, Roman History LIX.28.

ความถูกต้องทางประวัติศาสตร์
มีการตั้งคำถามถึงความถูกต้องตามประวัติศาสตร์ของสิ่งนี้ นักประวัติศาสตร์อย่าง Anthony A. Barrett กล่าวแนะว่า นักประวัติศาสตร์ชาวโรมันยุคหลังอย่างซุเอโตนิอุสกับกัสซีอุส ดีโอได้รับอิทธิพลจากสถานการณ์ทางการเมืองในเวลาที่พวกเขายังมีชีวิตอยู่ เมื่อมันอาจมีประโยชน์ต่อจักรพรรดิสมัยปัจจุบันในการสร้างเสื่อมเสียแก่บรรดาจักรพรรดิยูลิอุส-เกลาดิอุสก่อนหน้า และลักษณะที่น่าสยดสยองของเรื่องราวได้เพิ่มอรรถรสให้กับเรื่องเล่าของพวกเขาและดึงดูดผู้อ่านเพิ่ม

นักวิชาการเสนอแนะว่าการปฏิบัติต่ออิงกิตาตุสของจักรพรรดิกาลิกุลาเป็นการเล่นตลกเชิงซับซ้อนโดยมีเจตนาเพื่อเยาะเย้ยและยั่วยุฝ่ายวุฒิสภา มากกว่าที่จะเป็นสัญญาณของความวิกลจริต หรือบางทีอาจเป็นรูปแบบหนึ่งของการเสียดสีโดยมีนัยว่าม้าสามารถทำหน้าที่วุฒิสมาชิกได้Did Caligula really make his horse a consul?, Elizabeth Nix, History Channel, June 21, 2016

Barrett กล่าวว่า "มีเรื่องราวมากมายเกี่ยวกับอิงกิตาตุสที่เผยแพร่ออกไป น่าจะมีต้นกำเนิดมาจากคำพูดที่ตลกขบขันของกาลิกุลาเอง...อาจเพราะอารมณ์ขันในทางที่ผิด กาลิกุลาจะกรวดน้ำให้ ซาลุส [สุขภาพและความเป็นอยู่ที่ดี] แก่อิงกิตาตุส และอ้างว่าพระองค์ตั้งใจที่จะเลือกมันเป็นนักบวชร่วมกับพระองค์"

ข้อมูลสมัยโบราณหลายแหล่งระบุชัดเจนว่าม้าตัวนี้ไม่ได้รับการแต่งตั้งเป็นกงสุลMythbusting Ancient Rome – Caligula’s Horse, Shushma Malik and Caillan Davenport, The Conversation, May 4, 2017
# Allopogon
Chromatomyia เป็นสกุลของแมลงวันที่อยู่ในวงศ์ Asilidae

สปีชีส์ในสกุล ได้แก่:
Allopogon anomalus (คาร์เรรา, 1947)
Allopogon argyrocinctus (ไชเนอร์, 1867)
Allopogon basalis เคอร์แรน, 1935
Allopogon castigans (วอล์คเกอร์, 1851)
Allopogon equestris (ไวเดอมันน์, 1828)
Allopogon miles (ไวเดอมันน์, 1828)
Allopogon necans (ไวเดอมันน์, 1828)
Allopogon placidus (วัลพ์, 1882)
Allopogon tesselatus (ไวเดอมันน์, 1828)
Allopogon vittatus (ไวเดอมันน์, 1828)
# Chalarus
Chalarus เป็นสกุลของแมลงวันที่อยู่ในวงศ์ Pipunculidae

สกุลนี้มีการกระจายทั่วโลก

 สปีชีส์ 
สปีชีส์ในสกุล ได้แก่:

Chalarus absonus Rafael, 1990
Chalarus amazonensis Rafael, 1988
Chalarus angustifrons Morakote, 1990
Chalarus argenteus Coe, 1966
Chalarus basalis Loew, 1873
Chalarus beijingensis Yang & Xu, 1998
Chalarus brevicaudis Jervis, 1992
Chalarus chilensis Collin, 1931
Chalarus clarus Jervis, 1992
Chalarus connexus Rafael, 1988
Chalarus decorus Jervis, 1992
Chalarus delicatus Rafael, 1990
Chalarus elegantulus Jervis, 1992
Chalarus exiguus (Haliday, 1833)
Chalarus fimbriatus Coe, 1966
Chalarus flosculus Morakote, 1990
Chalarus griseus Coe, 1966
Chalarus gynocephalus Jervis, 1992
Chalarus holosericeus (Meigen, 1824)
Chalarus immanus Kehlmaier, 2008
Chalarus indistinctus Jervis, 1992
Chalarus irwini Skevington & Kehlmaier, 2008
Chalarus juliae Jervis, 1992
Chalarus latifrons Hardy, 1943
Chalarus lenkoi Rafael, 1990
Chalarus leticiae Kehlmaier, 2003
Chalarus longicaudis Jervis, 1992
Chalarus magnalus Morakote, 1990
Chalarus marki Kehlmaier, 2008
Chalarus orientalis Jervis, 1985
Chalarus parmenteri Coe, 1966
Chalarus perplexus Jervis, 1992
Chalarus polychaetus Huo & Yang, 2011
Chalarus proprius Jervis, 1992
Chalarus pughi Coe, 1966
Chalarus rectifrons Morakote, 1990
Chalarus saxonicus Kehlmaier, 2008
Chalarus spurius (Fallén, 1816)
Chalarus trilineatus Jervis, 1985
Chalarus triramosus Rafael, 1990
Chalarus unilacertus Morakote, 1990
Chalarus velutinus (Cresson, 1911)
Chalarus xanthopodus Rafael, 1990
Chalarus zanganus Yang & Xu, 1987
Chalarus zlobini Kuznetzov, 1990
Chalarus zyginae Jervis, 1992
# Callodus
Callodus เป็นสกุลของด้วงงวงที่อยู่ในวงศ์ Brachyceridae มีเพียงสปีชีส์เดียวคือ Callodus costipennis
# วัดพระธาตุจอมแจ้ง (จังหวัดแม่ฮ่องสอน)
วัดพระธาตุจอมแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งยาว อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 1 ไร่

วัดพระธาตุจอมแจ้ง เดิมเป็นวัดร้างชื่อว่า วัดท่าแพม เพราะในสมัยพระบาทสมเด็จพระจุลจอมเกล้าเจ้าอยู่หัว ที่บ้านท่าแพมได้เกิดอหิวาตกโรคระบาด มีผู้คนล้มตายไปเป็นจำนวนมาก จึงได้พากันอพยพหนีไปอยู่ที่อื่นกันหมด จนบ้านท่าแพมกลายเป็นหมู่บ้านร้าง จนในปี พ.ศ. 2474 ครูบาศรีวิชัย ได้มาบูรณะสร้างพระเจดีย์องค์ใหม่ครอบองค์เดิมซึ่งมีรูปทรงแบบพม่า โดยองค์ที่สร้างใหม่ครอบไว้นั้นเป็นศิลปะแบบล้านนาไทย เมื่อครูบาศรีวิชัยได้พัฒนาแล้ว จึงมอบให้ครูบาปัญญาลูกศิษย์ของท่าน เป็นเจ้าอาวาสปกครองวัดสืบมา โดยตั้งชื่อวัดว่า "วัดพระธาตุจอมแจ้ง" ตามที่ชาวบ้านชอบเรียกกัน เพราะมีพระธาตุอยู่ที่วัด ตั้งเป็นวัดเมื่อ พ.ศ. 2474 ได้รับพระราชทานวิสุงคามสีมาเมื่อวันที่ 2 ตุลาคม พ.ศ. 2532 เขตวิสุงคามสีมากว้าง 20 เมตร ยาว 30 เมตร

อาคารเสนาสนะที่สำคัญ ได้แก่ อุโบสถ วิหาร ศาลาการเปรียญ กุฏิสงฆ์ ศาลาอเนกประสงค์ และมีองค์พระธาตุจอมแจ้ง ซึ่งเป็นพระธาตุเก่าแก่ตั้งอยู่บนเนินเขา ภายในบรรจุพระเกศาธาตุของพระพุทธเจ้า ปูชนียวัตถุมี พระเจ้าสายน้ำผึ้ง พระพุทธรูปเก่าแก่อายุ 100 กว่าปี สมเด็จองค์ปฐมและมีเจดีย์
# Chnootriba
Chnootriba เป็นสกุลของด้วงที่อยู่ในวงศ์ด้วงเต่าลาย

สปีชีส์ในสกุลนี้พบในยุโรปและแอฟริกา

สปีชีส์ในสกุลนี้ ได้แก่:

Chnootriba elaterii
Chnootriba pavonia
# Ceroctis
Ceroctis เป็นสกุลของด้วงที่อยู่ในวงศ์ Meloidae

สปีชีส์ในสกุลนี้พบในยุโรปและแอฟริกา

สปีชีส์ในสกุลนี้ ได้แก่:

Ceroctis angolensis 
Ceroctis aurantiaca 
Ceroctis capensis 
Ceroctis gyllenhalli 
Ceroctis interna 
Ceroctis korana 
Ceroctis subtrinotata
# Charhyphus
Charhyphus เป็นสกุลของด้วงที่อยู่ในวงศ์ Staphylinidae

สปีชีส์ในสกุลนี้พบในอเมริกาเหนือ

สปีชีส์ในสกุลนี้ ได้แก่:

Charhyphus arizonensis 
Charhyphus brevicollis 
Charhyphus coeni 
Charhyphus paradoxus 
Charhyphus picipennis
# Bergrothia
Bergrothia เป็นสกุลของด้วงที่อยู่ในวงศ์ Staphylinidae

สปีชีส์ในสกุลนี้ ได้แก่:

Bergrothia adzharica 
Bergrothia barbakadzei 
Bergrothia lederi 
Bergrothia lenkorana 
Bergrothia mingrelica 
Bergrothia saulcyi 
Bergrothia solodovnikovi
# Ceretophyes
Ceretophyes เป็นสกุลของด้วงที่อยู่ในวงศ์ Leiodidae

สปีชีส์ในสกุลนี้พบในคาบสมุทรไอบีเรีย

สปีชีส์ในสกุลนี้ ได้แก่:

Ceretophyes cenarroi 
Ceretophyes riberai
# ลูส/ลูส
ลูส/ลูส  เป็นวิดีโอเกมแบบชูตเอ็มอัปกับศิลปะที่พัฒนาโดยแซค เกจ ที่เผยแพร่ใน ค.ศ. 2009 สำหรับวินโดวส์และแมคโอเอสเป็นส่วนหนึ่งของ "Data" วิทยานิพนธ์ชั้นมหาบัณฑิตของเขาที่ Parsons School of Design สาขา MFA เกมนี้มีรูปแบบคล้าย กาลาก้า โดยผู้เล่นควบคุมยานอวกาศและสามารถยิงเอเลี่ยนที่อยู่ในเส้นทาง โดยเอเลี่ยนแต่ละตัวเป็นไฟล์สุ่มในคอมพิวเตอร์ของผู้เล่น การทำลายเอเลี่ยนทำให้ไฟล์นั้นถูกลบถาวร ทำให้ระบบปฏิบัติการของผู้เล่นอาจเสียหาย ในขณะที่การตายในเกมทำให้ไฟล์เกมถูกลบ เอเลี่ยนไม่โจมตี และทำหน้าที่เป็นสิ่งกีดขวางที่อันตราย เกมดังกล่าวได้รับเสียงอื้อฉาวจากกลไกเกมที่อาจเป็นอันตราย และ Symantec จัดให้มันเป็นมัลแวร์

 คำตอบรับ 
Stephen Totilo จาก Kotaku เรียกการตัดสินใจจัดให้เกมนี้เป็นกลุ่มอันตรายของ Symantec ว่า "อำนาจ [...] ในการแนะนำเกมมีผลที่ตามมาในโลกจริง" ถือเป็น "ชัยชนะแก่เกจ" Bitmob จาก VentureBeat เรียกเกมนี้ว่าน่ากลัว โดยกล่าวว่า "ใน 3 วินาที ผลต้องโหลด Call of Duty 4, Unreal Tournament 2004 ใหม่ และแทนที่ไอคอมบางส่วน" พวกเขากล่าวแนะผู้คนไม่ให้ดาวน์โหลดเกมนี้ โดยระบุว่า "ความจริงที่ว่ามันมีกระดานผู้นำ ความบิดเบี้ยวของเกม และความเรียบง่ายทำให้มันน่าดึงดูดยิ่งขึ้น” และระบุว่าเกมจะ “ทิ้งบาดแผลใจให้คุณจริง ๆ"

Kieron Gillen จาก Rock, Paper, Shotgun กล่าวว่าตนเป็น "แฟนในการใช้ไฟล์คอมพิวเตอร์ของคุณเป็นส่วนหนึ่งของเกม" และตั้งข้อสังเกตว่า "ผู้คนไม่เล่นมันด้วยเหตุผลที่ชัดเจน" Michael Conroy จาก Wired UK เรียกเกมนี้เป็น "เกมคอมพิวเตอร์ประเภทหนึ่งที่คนส่วนใหญ่กลัวเกินกว่าจะติดตั้ง"
# Adinopsis
Adinopsis เป็นสกุลของด้วงที่อยู่ในวงศ์ Staphylinidae

สปีชีส์ในสกุลนี้พบในอเมริกา

สปีชีส์ในสกุลนี้ ได้แก่:

Adinopsis africana 
Adinopsis angusta 
Adinopsis australis
# Afrocrania
Afrocrania เป็นสกุลของด้วงที่อยู่ในวงศ์ Chrysomelidae

สปีชีส์ในสกุลนี้กระจายอยู่ในดินแดนแอฟริกาเขตร้อน

 สปีชีส์ 
สกุลนี้ประกอบด้วย 16 สปีชีส์:

 Afrocrania aequatoriana 
 Afrocrania assimilis 
 Afrocrania famularis 
 Afrocrania foveolata 
 Afrocrania kaethae 
 Afrocrania kakamegaensis 
 Afrocrania latifrons 
 Afrocrania longicornis 
 Afrocrania luciae 
 Afrocrania minima 
 Afrocrania nigra 
 Afrocrania occidentalis 
 Afrocrania pallida 
 Afrocrania pauli 
 Afrocrania ubatubae 
 Afrocrania weisei
# Acanthopygus
Acanthopygus เป็นสกุลของด้วงที่อยู่ในวงศ์ Anthribidae

สปีชีส์ในสกุลนี้ ได้แก่:

Acanthopygus albopunctatus 
Acanthopygus cinctus 
Acanthopygus griseus 
Acanthopygus metallicus 
Acanthopygus rubricollis 
Acanthopygus uniformis
# Acromis
Acromis เป็นสกุลของด้วงที่อยู่ในวงศ์ Chrysomelidae สามสปีชีส์ในสกุลนี้พบในอเมริกาใต้ สปีชีส์เหล่านี้แสดงความเป็นสังคมย่อย โดยตัวเมียจะวางไข่เป็นกลุ่มซึ่งมันจะคอยเฝ้าจนกว่าพวกมันจะฟักเป็นตัว ตัวอ่อนจะโตเต็มที่ ดักแด้ และตัวเต็มวัยก็จะแยกย้ายกันไปChaboo, C.S. 2001. Revision and phylogenetic analysis of the genus Acromis Chevrolat (Coleoptera: Chrysomelidae: Cassidinae: Stolaini). The Coleopterists Bulletin 55(1): 75–102.

สปีชีส์ในสกุลนี้ ได้แก่:

Acromis sparsa 
Acromis spinifex 
Acromis venosa
# วัดยางกวง (เชียงตุง)
วัดยางกวง เป็นวัดตั้งที่ตั้งอยู่ในเมืองเชียงตุง อำเภอเชียงตุง รัฐฉาน ประเทศพม่า 

สันนิษฐานว่าวัดยางกวงน่าจะสร้างขึ้นราวต้นพุทธศตวรรษที่ 21 คณะกรรมการศาสนาเมืองเชียงตุงระบุว่าวัดนี้เป็นหนึ่งใน 12 วัด นิกายวัดป่าแดง มีการปฏิสังขรณ์วัดเรื่อยมาจนถึงปัจจุบัน

ปรากฏศิลปะล้านนาภายในวัดเช่น ซุ้มโขง มีรูปแบบศิลปะล้านนาช่วงต้น รูปแบบเจดีย์ค่อนไปทางศิลปะพม่า เจดีย์ของวัดมีขนาดใหญ่ มีการเจาะช่องจระนำทั้งสี่ทิศเพื่อประดิษฐานพระพุทธรูป 

ภายในวิหารหลวงมีพระพุทธรูปที่เรียกว่า พระเกล็ดนาค ตกแต่งจีวรด้วยกระจกสีที่เรียกว่า "แก้วอังวะ" ตามตำนานเล่าว่า มีพญานาคอาศัยอยู่ในหนองตุงตนหนึ่ง มีความศรัทธาเลื่อมใสในพระพุทธศาสนาอย่างมาก จึงได้เลื้อยขึ้นมาในเวลากลางคืน เพื่อสักการะพระพุทธรูป พญานาคขึ้นมาเป็นประจำทุกคืน ทุกครั้งจะเลี้ยยพันพระพุทธรูป จนนานวันเข้าผิวองค์พระจึงมีรอยเกล็ดของพญานาค ต่อมาชาววัดชาวบ้านได้สังเกตเห็นรอยดังกล่าว จึงชวนกันนำแก้วหลากสีมาประดับอีกชั้นหนึ่ง
# วัดพระธาตุจอมมอญ
วัดพระธาตุจอมมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน มีเนื้อที่ทั้งหมด 16 ไร่ ปูชนียสถานที่สำคัญคือ พระธาตุจอมมอญ มีงานฉลองในเดือนกรกฎาคมของทุกปี

ประวัติ
วัดพระธาตุจอมมอญมีเจดีย์สำคัญหนึ่งในสี่ของเจดีย์ประจำมุมเมือง ตั้งอยู่บนยอดเขาทางทิศตะวันตกเฉียงเหนือของเมือง จากหลักฐานค้นพบที่กู่คำ สันนิษฐานว่าสร้างในสมัยพระเจ้าแสนเมืองมา กษัตริย์แห่งนครเชียงใหม่ องค์ที่ 7 ราชวงศ์มังราย  โดยให้อุปราช เจ้าแสนคำ เป็นผู้สร้าง ประมาณ พ.ศ. 1935 อัฐิเจ้าแสนคำ ได้บรรจุไว้ที่กู่คำหรือกู่แสนคำ ตั้งอยู่บริเวณ อุโบสถในปัจจุบัน

ราว พ.ศ. 2143 ในสมัยสมเด็จพระนเรศวรมหาราช ชาวไทย ไทใหญ่ มอญ กะเหรี่ยง ละว้า จากพม่ามาเป็นสมัครพรรคพวกให้มาขึ้นกับไทย ประกอบกับกษัตริย์มอญได้หนีข้าศึก  มาตั้งรกรากอยู่บริเวณนี้ จึงได้ช่วยกันบูรณปฏิสังขรณ์พระธาตุจอมมอญ ภายหลังเจดีย์มีสภาพทรุดโทรมเหลือแต่ซากปรักหักพังเป็นหลุม พ.ศ. 2453 โดยการนำของตระกูลกะเหรี่ยง พ่อเฒ่าหม่อนจอนุ แม่หม่อนโยแฮ พิกุล สร้างครอบองค์เก่า

วัดพระธาตุจอมมอญมีสภาพเป็นวัดร้างในเขตป่ารกชัฏ ต่อมามีสถานะเป็นเพียงสำนักสงฆ์ จน พ.ศ. 2525 ชาวบ้านพะมอลอได้อาราธนาพระภิกษุจากวัดพระพุทธบาทตากผ้า จังหวัดลำพูน มาจำพรรษาที่นี่ 

พ.ศ. 2540 ทางวัดจึงได้สร้างครอบองค์เดิมให้ใหญ่และสูงขึ้น โดยได้บรรจุพระบรมธาตุพระหนุ (ส่วนคาง) และพระอุรังคธาตุ และได้มีการบรรจุพระธาตุแก้วนำมาถวายโดยคุณรัตนาภร จงจิตรนันท์ วัดพระธาตุจอมมอญตั้งเป็นวัดเมื่อวันที่ 17 พฤษภาคม พ.ศ. 2542 มีพระอธิการสวัสดิ์ นริสฺสโร เป็นเจ้าอาวาสรูปที่ 1 ได้รับพระราชทานวิสุงคามสีมาเมื่อวันที่ 22 กันยายน พ.ศ. 2546
# อีช็อนวอน
อีช็อนวอน  เป็นวงดนตรีคู่ดูโอชายชาวเกาหลีใต้ที่ก่อตั้งขึ้นในปี ค.ศ. 2013 สมาชิกประกอบด้วยคิม ฮโย-บินและคิม อิล-โด ซึ่งเป็นเพื่อนกันและมีชื่อเสียงจากรายการ เคป็อปสตาร์ 2 โดยได้สี่อันดับแรกเมื่อจบการแข่งขัน จากความสำเร็จนี้ ทั้งคู่ได้เซ็นสัญญากับรีฟเอนเตอร์เเทนเมนต์ ในเดือนกรกฎาคมของปีเดียวกัน และในเดือนมีนาคม ค.ศ. 2014 ก็ได้เดบิวต์

 สมาชิก 
คิม ฮโย-บิน (김효빈)
คิม อิล-โด (김일도)

 ผลงานเพลง 
 ซิงเกิล 
ปี ค.ศ.ชื่ออันดับสุงสุดยอดขาย(ดิจิทัลดาวน์โหลด)อัลบั้มKORGaonKORBillboard2014"Beautiful" (feat Ailee)25— KOR:88,363+ดิจิทัลดาวน์โหลด"I Hate Seoul"43— KOR:66,410+2000Won 1st Mini Album"—" หมายถึงผลงานที่ไม่ติดชาร์ตหรือไม่ได้วางจำหน่ายในภูมิภาคนั้น2015"Good Bam"ซิงเกิลที่ 22017"Tears Attack"ซิงเกิลที่ 32018"Ssul"ซิงเกิลที่ 4